BSC-LT/ACAData huggingface dataset:
[ca] La Traducció i Interpretació als Serveis Públics (TISP) forma part de l'àmbit professional i acadèmic de la traducció i interpretació (T&I) i té un paper fonamental per facilitar la comunicació entre els usuaris de serveis públics i els diferents proveïdors d'aquests serveis públics. Aquest àmbit és molt variat i no sols engloba diferents sectors sinó també la realització de diferents modalitats de T&I i funcions. Conèixer la varietat de sortides professionals amb els seus requisits i les diferències per sectors és una necessitat primordial per als professionals, organitzadors de programes i l'alumnat que es forma per treballar en aquest àmbit. A més, és essencial determinar les competències que busquen els ocupadors en els potencials candidats per introduir-se al mercat laboral de la TISP tenint en compte aquests sectors i les diferències entre cadascun. Aquest estudi s'emmarca en la necessitat d'aprofundir respecte a l'ocupabilitat a TISP i es proposa recopilar els requisits i les habilitats específiques necessàries per treballar en aquest àmbit. També es proposa comparar aquestes percepcions tenint en compte alguns dels seus sectors (sanitari, social i judicial) i la distinció entre el sector públic (institucions i ONG) i privat (empreses i professionals autònoms que presten serveis de traducció i/o interpretació als serveis públics). Per això utilitzarà els resultats qualitatius aportats a través de dues taules rodones i entrevistes complementàries a ocupadors i traductors i intèrprets de diferents àmbits de la TISP.

[en] Public Service Interpreting and Translation (PSIT) is part of the professional and academic field of translation and interpreting (T&I) and plays a key role in facilitating communication between the users of public services and the various providers of those public services. This field is very varied and encompasses not only differrent sectors but also the performance of different T&I modalities and functions. Knowledge of the variety of career opportunities with their requirements and their differences by sectors is an essential need for professionals, programme organizers and students training to work in this field. In addition, it is essential to determine the competences that employers are looking for in potential candidates to enter the PSIT labour market, considering these sectors and the differences between them. This study is framed by the need to go deeper regarding employability in PSIT and proposes to collect the specific requirements and skills needed to work in this field. It also proposes to compare these perceptions considering some of its sectors (health, social and judicial) and the distinction between the public sector (institutions and NGO) and the private sector (companies and freelance professionals who provide T&I in public services). To do so, it will use qualitative results provided through two round tables and complementary interviews with employers and translators and interpreters from different PSIT fields.
[ca] La compilació més important de peces teatrals tardomedievals en català, continguda en el Ms. 1139 de la Biblioteca de Catalunya, presenta una cohesió interna que no es deu únicament a qüestions de llengua, d'estil i d'estructura. Un element cohesionador dels textos coneguts com a "consuetes mallorquines" és la concepció tipològica que estableix relacions de prefiguració entre les escenificacions basades en l'Antic i el Nou Testament.

[en] The most important compilation of late medieval Catalan plays, contained in the Ms. 1139 of the Biblioteca de Catalunya, presents an internal cohesion which is not only due to language, style and structure. An element of cohesion of the texts known as "consuetes mallorquines" is the typological conception that establishes relations of prefiguration between the stagings based on the Old and the New Testament.
[ca] L'article analitza el trànsit dels elements teatrals del cicle del Corpus, Santa Tecla i les cerimònies espectacularitzades de les entrades de personatges destacats en la ciutat de Tarragona, en el període a cavall dels segles xv i xvi. Es classifiquen les representacions supervivents del xv denominades entremesos, les noves obres escenificades i els elements que apareixen en una curta etapa sense continuïtat. Es presta atenció especial al ball de Vells, una de les peces de teatre popular de major continuïtat ja que ha arribat fins als nostres dies.

[en] The article aims to analyse the transit of the theatrical elements of the cycle of Corpus, Santa Tecla and the spectacular ceremonies of the entries of outstanding personages in the town of Tarragona, between 15th and 16th centuries. We classify the 15th century surviving representations, the new plays and the elements that appear in a short stage and that will not have continuity. Particular attention is given to the Dance of Old Men, one of the popular plays of long continuity for centuries until the present times.
[ca] Aquest article té com a objectiu establir la relació entre les tecnologies de traducció i el gestor de projectes de traducció a Espanya. Per això, s'ha dut a terme un estudi basat en l'anàlisi de corpus textual format per ofertes de feina de vacants de gestió de projectes.

[en] The aim of this article is to establish the relationship between translation technologies and translation project managers in Spain. For this purpose, we have conducted a study on the analysis of a text corpus consisting of job offers for project management vacancies.
[ca] El lleonisme / léonime era un fenomen de rima molt apreciat a l'edat mitjana, només parcialment dependent del concepte de leonitas /versus leonini que trobem a la poesia llatina medieval. Aquest es referia sobretot a un tipus de rima interna, mentre que el seu contrapart occità/català era entès com una rima en la qual participen almenys dues síl·labes, en paraules femenines o masculines. Aquest sembla ser també el significat predominant en la poesia francesa. Se sistematitzen els testimonis teòrics dels dits conceptes en les poesies llatina, occitanocatalana i francesa per tal de comprendre millor el concepte en la poesia catalana de tradició trobadoresca.

[en] Leonisme / léonime was a highly esteemed rhyming phenomenon only partially indebted to medieval Latin leonitas / versus leonini. The latter referred mainly to an internal rhyme phenomenon, whereas its Occitan/Catalan counterpart was understood as a rhyme in which at least two syllables are involved, either in feminine or in masculine words. This seems to be also the predominant meaning in French poetry. This article systematizes these concepts as they appear in medieval Latin, Occitan-Catalan and French treatises on poetry, in order to achieve a better understanding of the uses of rhyme in late medieval troubadour-Catalan poetry.
[ca] Les formulacions de relacions temporals del búlgar i l'espanyol en principi poden ser coincidents i per aquesta raó les formes verbals corresponents són equiparables en llurs significats bàsics i en no pocs de perifèrics.Però el sistema búlgar, a diferència de l'espanyol, es basa en l'oposició testimonial / no-testimonial dintre del mode indicatiu, que és de carácter evidencial: les formes de passat són testimonials i les de no-passat són neutres.El perfet, per la seva neutralitat testimonial, ha estat la base per al desenvolupament històric d'una sèrie de formes evidencials (mode conclusiu, formes narratives, formes dubitatives) que no té l'espanyol. Per tant, en aquest nivell ambdós sistemes no són comparables.

[en] The formulations of temporal relationships in Bulgarian and Spanish can in principle coincide and for this reason the corresponding verb forms are comparable in their basic meanings and not a few peripherical ones.But the Bulgarian system, unlike the Spanish one, is based on the witnessed / non-witnessed opposition within the indicative mood, which is evidential: past forms are witnessed and non-past forms are neutral.Perfect, due to its witness neutrality, has been the basis for the historical development of a series of evidential forms (conclusive mood, narrative forms, doubtful forms) wich Spanish lacks.Therefore, at this level both systems are not comparable.
[ca] Aquest article presenta una visió general de les propostes per a una divisió dialectal de la llengua espanyola a Europa. Atès el nombre tan elevat d'estudis publicats sobre aquest tema, més que exhaustiu, l'objectiu del treball és presentar una selecció d'investigacions que siguin representatives de es principals escoles de pensament de la lingüística que sustenten les classificacions. Després d'un breu repàs de les diferents propostes dels estudis clàssics citats habitualment en els llibres de text de dialectologia espanyola, ens centrem en plantejaments més recents. L'article també comenta alguns estudis que posen l'accent en la dimensió perceptiva de les llengües i l'aplicació d'aquest enfocament a la zonificació dialectal, com també treballs basats en plantejaments complexos de la variació i la seva aplicació per a les mateixes finalitats. La recerca dialectal també ha estudiat l'evolució de les llengües com a conseqüència de les grans onades migratòries i l'impacte de la urbanització. Aquesta perspectiva complexa situa les zones dialectals tradicionals en el contínuum del canvi lingüístic, evidenciat pels processos d'anivellament i urbanització que dominen actualment el món de parla castellana. Finalment, s'assenyala la necessitat d'abordar la variació geolectal des d'un enfocament dinàmic, on els dialectes són construccions abstractes complexes que experimenten un procés constant de transformació que es poden representar en atles lingüístics dinàmics.

[en] This paper presents an overview of the proposals for a dialect division of the Spanish language in Europe. Given the enormous number of studies published on this subject, rather than being exhaustive, the aim of paper is to present a selection of research that is representative of the main schools of thought in linguistics that underpin the classifications. After a brief review of the different proposals of the classic studies habitually cited in textbooks on Spanish dialectology, we centre on more recent approaches. The paper also comments on some studies that emphasise the perceptive dimension of languages and the application of this approach to dialect zoning, as well as works based on complex approaches to variation and their application for the same purposes. Dialectal research has also investigated the evolution of languages as a consequence of large waves of migration and the impact of urbanisation. This complex perspective situates traditional dialect areas in the continuum of linguistic change, evidenced by the processes of levelling and urbanisation that currently dominate the Spanishspeaking world. Finally, we point out the need to tackle geolectal variation from a dynamic approach, where dialects are abstract complex constructs undergoing a constant process of transformation that can be represented in dynamic linguistic atlases.
[ca] Les faules mitològiques, amb les quals Roís de Corella inicia la seua carrera literària, són exercicis escolars destinats a l'ensinistrament en l'escriptura en prosa. Cadascun d'aquests textos reescriu, amb trets originals, un tema ja tractat anteriorment per autors prestigiosos. Una de les innovacions que hi aporta Roís de Corella és l'amplificació retòrica de les seqüències més morboses d'aquestes faules, dins d'una proposta estètica caracteritzada per l'exacerbació sentimental i l'efectisme. Així es dedueix de l'acarament d'algunes de les seqüències més tràgiques d'una selecció d'aquests relats (el Plant dolorós de la reina Hècuba, la lletra de Medea, la lamentació de Mirra i les històries de Pasífae i de Tereu, Procne i Filomela) amb els models literaris corresponents.

[en] The mythological tales, with whom Roís de Corella began his literary career, are school exercises for training in prose writing. Each of these texts is dedicated to rewrites, with original features, a subject previously dealt by prestigious authors. One of the innovations that Roís de Corella offers is a rhetorical amplification of the more ghoulish sequences of these fables, in an aesthetic proposal characterized by sentimental exacerbation and sensationalism. This is deduced from the comparison between some of the most tragic sequences of a selection of these short stories (the Plant dolorós de la reina Hècuba, Medea letter, lamentation of Mirra and the stories of Pasífae and Tereu and of Procne and Filomela) with their corresponding literary models.
[ca] La vida del trobador Guillem de Berguedà és una de les més avalades per la documentació de la literatura occitana medieval. L'únic punt una mica obscur el constitueix la seva mort. Aquest article proposa una resposta a la vaga frase que la narra.

[en] It is well known that the vida of the troubadour Guillem de Berguedà is one of the most supported by documents of the medieval Occitan literature. The only slightly obscure point is his death. This article propounds an answer to the vague sentence that narrates it.
[ca] Els entorns educatius han d'implementar els nous models tecnològics presentats a la societat. Entre ells, la Inteligencia Artificial (IA), per al seu ús pedagògic i des de la formació dels futurs docents, quiens ensenyaran aquestes eines a les noves generacions. Per ello, l'objectiu d'aquest treball és desenvolupar pràctiques educatives amb estudiants de Magisterio per a que adquireixin les competències bàsiques en la comprensió, pràctica i ús de la IA. Aquesta investigació mostra una experiència desenvolupada en una assignatura del Grau en Magisterio on l'alumnat ha creat narratives interactivas utilitzades l'eina Twine, així com IA generativa per a enriquir les seves històries. L'anàlisi de dades es centra en examinar les 10 històries creades pels diferents grups de treball, així com el procés de creació i les respostes obtingudes als qüestionaris finals, on podrem comprendre les possibilitats ofrecides per la IA, així com els aprenentatges adquirits per l'alumnat. Com a conclusió, l'IA està irrumpiendo en els entorns educatius, per ell, formar el professorat permetrà potenciar les seves habilitats docents i tecnològiques per al procés d'ensenyament-aprenentatge amb el seu futur alumnat significatiu i constructiu.

[en] Educational environments should implement the new technological models present in society. Among these, Artificial Intelligence (AI), for its pedagogical use and from the training of future teachers, who will teach these tools to the new generations. Therefore, the object of this work is to develop educational practices with student teachers to acquire basic skills in the understanding, practice and ethical use of AI. This research presents an experience developed in a matter in Primary Education Degree where students have created interactive narratives using the Twine tool, as well as generative AI to enrich their stories. The data analysis focuses on examining the 10 stories created by the different working groups, as well as the creation process and the responses obtained to the final questionnaires, where we can understand the possibilities offered by AI, as well as the learning acquired by the students. In conclusion, AI is being introduced in educational environments, therefore, training teachers will enable them to enhance their teaching and technological skills so that the teaching-learning process with their future students is meaningful and constructive.
[ca] Aquest estudi avalua els nivells i els patrons d'acumulació d'un ampli ventall de contaminants orgànics persistents (COPs) en la població humana. Comprèn dues classes de COPs, específicament els compos- tos organoclorats (OCs) i els polibromodifenil eters (PBDEs), i se centra en la població de Catalunya, un país mediterrani del sud-oest d'Europa amb uns sectors agrícola i industrial actius. La recerca descrita en aquest estudi es basa en una enquesta de salut pública duta a terme per la Generalitat de Catalunya el 2002, que va incloure en examen de salut i l'extracció d'una mostra de sang per a 919 persones. Les concentracions d'aquests contaminants en les mostres de s erum es van determinat mitjan cant t ecniques de cromatogra a de gasos i espectrometria de masses. En aquesta recerca s'ha dissenyat una metodologia específica per tal de millorar la detecció dels compostos organoclorats en mostres de sèrum humà. A més, les concentracions de COPs s'han contrastat amb una sèrie de factors sòcio-demogràfics, amb una especial atenció al sexe, l'edat i l' índex de massa corporal (IMC). Finalment, l'estudi proporciona avaluacions complementàries sobre els COPs en altres llocs de Catalunya, incloent el municipi de Flix, que acull una fàabrica de productes químics; i sobre el mercuri, un contaminant persistent inorgànic, a la població infantil de l'illa de Menorca. En resum, aquesta recerca combina una diversitat de contaminants, mètodes analítics i àrees geogrà ques per tal d'explorar l'associació entre la contaminació medioambiental i la salut humana.

[en] The present research explores the levels and patterns of accumulation of a wide range of persistent organic pollutants (POPs) in the human population. It assesses two major families of POPs, namely organochlorine compounds (OCs) and polybrominated diphenyl ethers (PBDEs), and focuses on the population of Catalonia, a Mediterranean country in South-West Europe with active agricultural and industrial sectors. The research described in this study is based on a public health survey conducted by the Government of Catalonia in 2002, which included a health exam and a blood testing for 919 individuals. Gas chromatography and mass spectrometry techniques have been used to determine the concentrations of these pollutants in the serum samples. This research has customised a methodology to better detect organochlorine compounds in human serum samples. It has also contrasted the POP concentrations with a set of socio-demographic factors, with a special focus on age, sex and body mass index (BMI). And nally, it provides complementary assessments on POPs in other locations of Catalonia, including the Flix township that hosts a chemical factory; and on mercury, which is a non-organic persistent pollutant, in the infant population of the Menorca island. In essence, this research navigates in a diversity of pollutants, research methodologies and geographic conditions to explore the linkages between environmental pollution and human health.
[ca] Hi ha poques dades sobre disfunció intestinal (DI) en pacients que han patit lesió cerebral (LC). La incontinència fecal (IF) és la única que ha rebut atenció i s'ha considerat associada a edat i l'estatus funcional després de la LC. En aquesta tesi comuniquem la elevada incidència de DI en aquests pacients, incloent-hi la IF però també el restrenyiment sever, el dolor i la distensió abdominals. Hem caracteritzat les manifestacions clíniques d'aquestes DI i hem mesurat el seu impacte en la qualitat de vida. Hem explorat també factors de risc i mecanismes fisiopatològics subjacents. Concloem que la DI és molt comú i perdura en pacients amb LC. Pot tenir un gran impacte en la qualitat de vida i sembla que depèn de la zona cerebral afectada. Els estudis fisiològics realitzats suggereixen que les disfuncions intestinals tenen una etiopatogènesi diferent a la dels pacients amb similars manifestacions però sense lesió cerebral.

[en] To date, there are scarce data on bowel dysfunction (BD) in patients after brain injury (BI). Until now, only fecal incontinence (FI) has received attention and it has been mainly associated to patients' age or performance status after the brain damage. In this thesis we report on the elevated incidence of BD in patients after an acute BI event, including FI but also diarrhea, severe constipation, abdominal pain and distention. We have characterized the clinical manifestations of these gut dysfunctions and measured their impact on QOL. We have also explored risks factors and underlying pathophysiologic mechanisms. We conclude that BD is very common and long-lasting in patients who experiment acute BI, it may have a major impact on QOL and it appears to depend on damaged brain area. The physiologic studies suggest bowel dysfunctions have a distinct etiopathogenesis compared to patients with the same clinical manifestations but no brain injury.
[ca] La present recerca tracta de donar resposta al problema sobre com ha de graduar-se la imprudència. Partint d'una concepció d'imprudència com a infracció de la norma de cura, tracta de posar en relació els elements que la constitueixen. Posteriorment, s'analitzaran els criteris que cal tenir en compte per graduar la imprudència, i determinar, així, la gravetat de la infracció de la norma de cura, així com un plantejament metodològic que permeti entrellucar com han d'operar aquests criteris, mantenint la coherència amb la concepció del delicte imprudent que s'ha defensat. Per últim, es tractarà de plasmar aquests criteris de graduació de la imprudència en abstracte a la regulació del delicte imprudent al nostre Cofi Penal, determinant què ha d'entendre's per imprudència menys greu, i quin paper resta per la imprudència greu i lleu.

[en] The present investigation tries to give an answer to the problem about how criminal negligence has to be graduated. Starting from a conception of negligence as an infraction of the rule of care, it tries to relate the elements that constitute it. Subsequently, the criteria to be taken into account to grade the negligence will be analyzed, and thus determine the seriousness of the infringement of the rule of care, as well as a methodological approach that allows us to glimpse how these criteria must operate, maintaining the coherence with the conception of criminal negligence that has been defended. Finally, it will try to translate these graduation criteria of negligence in the abstract to the regulation of criminal negligence in our Penal Code, determining what is to be understood as less severe negligence, and what role remains for severe and minor negligence.
[ca] La contaminació de l'aigua per excés de nitrogen és habitual en el nostre entorn, especialment en llocs impactats per l'agricultura i la ramaderia, zones de descàrrega d'aigües residuals, o com a resultat de l'activitat industrial. L'amoni i el nitrat són els contaminants més freqüents i poden ser eliminats principalment pels microorganismes. Aquesta eliminació la duen a terme diferents microorganismes que habiten en aquests ambients en forma de comunitats, l'estudi de les quals és cabdal per a valorar l'eficiència de l'eliminació del N de l'aigua. En aquesta tesi es desenvolupen mètodes per a fer un estudi acurat d'aquests microorganismes en dos tipus d'ambients altament sensibles a la contaminació, els aiguamolls i l'aigua freàtica.

[en] Nitrogen pollution in water is common in our environment, especially in places affected by agriculture and livestock, industry or wastewater discharge areas. Ammonium and nitrate are the most common pollutants and can be removed primarily by microorganisms. This removal is carried out by a series of microorganisms that live in these environments as communities, the study of which is essential to evaluate the efficiency of the N removal from water. In this thesis, a variety of methods have been used to study these microorganisms accurately in two types of highly sensitive environments for pollution, wetlands and groundwater.